open-index/open-wikipedia-markdown huggingface dataset:
Hurrikaani Dean

**Hurrikaani Dean** oli neljäs nimetty myrsky, kolmas hurrikaani ja ensimmäinen 5. luokan hurrikaani vuoden 2007 Atlantin hurrikaanikaudella. Dean oli Kap Verde -tyypin hurrikaani ja voimakkain hurrikaani sitten vuonna 2005 iskeneen hurrikaani Wilman.

Dean kulki länsiluoteista reittiä Karibianmeren yli ohittaen Jamaikan eteläpuolitse 4. luokan hurrikaanina 20. elokuuta. Se iski maihin Jukatanin niemimaalle Meksikossa 21. elokuuta 5. luokan hurrikaanina tuulten puhaltaessa 75 m/s (270 km/h). Ylitettyään Jukatanin Dean iski Veracruzin osavaltioon Meksikossa 2. luokan hurrikaanina tuulten puhaltaessa 45 m/s (160 km/h). Dean surmasi yhteensä ainakin 42 ihmistä ja aiheutti arviolta noin 3,8 miljardin Yhdysvaltain dollarin vahingot.

Dean oli ensimmäinen maihin iskenyt 5. luokan hurrikaani sitten vuonna 1992 iskeneen hurrikaani Andrew'n. Vaikka Dean oli paljon Andrew'ta suurempi myrsky, aiheutti se paljon vähemmän vahinkoja, koska se iski paljon harvemmin asutulle alueelle.

## Valmistautuminen
Yhdysvaltain avaruushallinto NASA lyhensi lähestyvän hurrikaani Deanin takia STS-118-tehtävää. NASA määräsi Endeavourin miehistöineen palaamaan Maahan päivää suunniteltua aikaisemmin. Endeavour-avaruussukkula laskeutui Floridaan tiistaina 21. elokuuta kello 19.32 Suomen aikaa.
(UTC).

### Öljy-yhtiöt
Öljyfutuurien hinnat nousivat äkkinäisesti 15. elokuuta, kun tutkijat uskoivat hurrikaanin osuvan  öljynporauslauttoihin Karibianmerellä.  20. elokuuta futuurit jälleen laskivat, kun ennustettiin, että Dean ohittaa öljynjalostuslautat.

## Lähteet
Laikon lentokenttä

**Laikon lentokenttä** oli Rautjärvellä talvisodan aikana käytössä ollut lentokenttä. Kentältä operoi Lentolaivue 14.

Laikon sotalentotukikohta saatiin käyttöön juuri talvisodan alkuun mennessä, kun Lentolaivue 14 sai siirtokäskyn Suur-Merijoelta Laikkoon 10. lokakuuta 1939. Toiminta alkoi kymmenellä koneella, ja miehistöä reserveineen oli yhteensä 140.

Lentolaivue 14 teki pääasiallisesti tiedustelulentoja sekä osittain myös tiedustelukoneiden suojauslentoja  omalla vaatimattomalla hävittäjäkalustollaan. Koneet joutuivat lentämään pääasiassa öisin, sillä lentäminen päivänvalossa  vihollisalueella oli äärimmäisen vaarallista ja tappiot olisivat olleet suuret. Onnistuneen naamiointinsa vuoksi Laikon lentokenttä oli yksi harvoja tukikohtia, joka ei koskaan paljastunut viholliselle.

Sodan loputtua 13. maaliskuuta 1940 lentokenttä jouduttiin rauhanehtojen mukaan tuhoamaan.

Laikon sotalentotukikohdan muistomerkki paljastettiin 16. syyskuuta 2001.

## Aiheesta muualla

*Willimiehen jäljillä blogi: Rautjärvi / Lentolaivue 14
Pienet-Antillit

**Pienet-Antillit** on saaristo Karibialla. Saariryhmä käsittää useita tuliperäisiä saaria, jotka muodostavat Karibianmerta idässä rajaavan ketjun. Saaristo sijaitsee Karibian laatan reunamilla.

Pienet-Antillit jaetaan paikallisesti eteläisiin tuulenpuoleisiin (Windwardsaariin) ja pohjoisiin suojanpuoleisiin (Leewardsaariin) saariin. Vallitseva tuulensuunta on etelästä pohjoiseen, joten tuulenpuolen saaret joutuvat ensimmäisenä myrskyjen armoille suojanpuolen saarten ollessa suojaisemmalla alueella.

## Itsenäiset valtiot

## Itsehallintoalueet

## Saaret
Pienten-Antillien merkittävimmät saaret pohjoisesta etelään ovat:
;Leewardsaaret
* Yhdysvaltain Neitsytsaaret (Yhdysvallat)
** St. Thomas
** St. John
** St. Croix
* Brittiläiset Neitsytsaaret (Yhdistynyt kuningaskunta)
** Tortola
** Virgin Gorda
** Anegada
** Jost Van Dyke   
* Anguilla (Yhdistynyt kuningaskunta)
* Saint Martin / Sint Maarten (Ranska / Alankomaat)
* Saint Barthélemy (Ranska)   
* Saba (Alankomaat)
* Sint Eustatius (Alankomaat)
* Saint Kitts (Saint Kitts ja Nevis)
* Nevis (Saint Kitts ja Nevis)
* Barbuda (Antigua ja Barbuda)
* Antigua (Antigua ja Barbuda)
* Redonda (Antigua ja Barbuda)
* Montserrat (Yhdistynyt kuningaskunta)
* Guadeloupe (Ranska)
** Basse-Terre ja Grande-Terre
** La Désirade
** Les Saintes
** Marie-Galante
* Dominica (Dominica)
    
;Windwardsaaret
* Martinique (Ranska)   
* Saint Lucia (Saint Lucia)
* Barbados (Barbados)
* Saint Vincent (Saint Vincent ja Grenadiinit)
* Grenadiinit (Saint Vincent ja Grenadiinit / Grenada)
* Grenada (Grenada)
* Tobago (Trinidad ja Tobago)
* Trinidad (Trinidad ja Tobago)
   
    
**[[Leewardantillit]]**, saaret Venezuelan rannikon pohjoispuolella lännestä itään:
* Aruba (Alankomaat)
* Curaçao (Alankomaat)
* Bonaire (Alankomaat)
* Venezuelan Karibia

## Lähteet
* Rogonzinski, Jan. *A Brief History of the Caribbean*.  New York: Facts on File, 1992.

### Viitteet
Räyskälä

**Räyskälä** on kylä Lopella. Siellä sijaitsee muun muassa purjelentopiireissä tunnettu Räyskälän lentokenttä. Räyskälässä oli myös leirikeskus alun perin vuonna 1952 rakennettu kyläkoulu, mutta 1979 se muutettiin Lopen kunnan leirikeskukseksi. Nyt sen omistaa Evon Luonto Oy. Kylän eteläpuolella sijaitsee Parkuvan järvi, länsipuolella on Alimmaisen järvi Myös osa Melkutinta on Räyskälässä. Vuosittain Räyskälässä järjestetään Road Racing -kisa. Kylässä toimii kesäisin Räyskälän kyläkauppa.

## Lähteet

## Aiheesta muualla
*Räyskälän ilmailukeskus
Liscannor

**Liscannor** () on rannikkokylä Claren kreivikunnassa, Irlannin tasavallassa. Se sijaitsee Irlannin länsirannikolla, Liscannorinlahdessa R478-tien varrella Lahinchin ja Doolinin välissä. Cliffs of Moherille on matkaa kylästä noin viisi kilometriä länteen. Sen asukasluku vuonna 2002 oli 2&nbsp;000.

Liscannon on sukellusveneinsinööri John Philip Hollandin synnyinpaikka.

## Aiheesta muualla

* Liscannorin historiaa
* Liscannorin sivut 
* Turisti-infoa
Diasetyyli

**Diasetyyli** eli **2,3-butaanidioni** on orgaaninen yhdiste (ketoni) ja se on huoneenlämmössä (20&nbsp;°C) olomuodoltaan vihreää - keltaista herkkäliikkeistä nestettä, jolla on tunnusomainen haju.

Diasetyylin taitekerroin 20 °C on 1,3951 ja leimahduspiste 6&nbsp;°C. Se on helposti syttyvää ja sen höyry on ilmaa raskaampaa. 

Diasetyyli on yksinkertaisin diketonien aineryhmään kuuluvista aineista.

Diasetyyli on voin ja hapanmaitotuotteiden kuten piimän, smetanan, maitorahkan ja ranskankerman keskeinen aromiaine, jota syntyy hyötymikrobien (maitohappobakteerit) vaikutuksesta. Diasetyyliä syntyy myös käymisen sivutuotteena vähäisissä määrin ja se antaa voin kaltaista makua esim. oluille ja viineille.

Diasetyyliä käytetään myös elintarvikkeiden lisäaineena. Sitä käytetään esimerkiksi mikropopcorneissa antamaan vaikutelmaa voin käytöstä. 

Diasetyyliä saatetaan myös käyttää joissakin sähkösavukkeiden nikotiininesteissä. 

Tervan höyryssä oleva diasetyyli oli 1930-luvulla sen ajan voimakkaimpia tuberkuloosibakteereja tappavista aineista.

## Terveysvaikutukset
Pidempiaikainen tai toistuva ihokosketus voi aiheuttaa ihon herkistymisen.

Diasetyylin pitkäaikainen hengittäminen voi suurella todennäköisyydellä aiheuttaa parantumattoman keuhkosairauden, jota kutsutaan nimellä *[[bronchiolitis obliterans]]* tai epävirallisemmin englanniksi *popcorn-lung*, eli popcorn-keuhko. Nimitys johtuu siitä, että popcornin maustamiseen käytetty diasetyylikaasu on aiheuttanut keuhkovaurioita popcornia valmistavien tehtaiden työntekijöille.

Diasetyylin käyttö joissakin sähkösavukkeiden nikotiininesteissä on myös herättänyt herättänyt huolta sähkösavukkeiden käyttäjien keuhkojen mahdollisesta vaurioitumisesta.

Yksittäisessä soluviljelmillä tehdyssä tutkimuksessa on havaittu diasetyylialtistuksen ja Alzheimerin taudin välillä mahdollisesti olevan yhteys.

## Lähteet

## Aiheesta muualla
*PubChem: Diacetyl 
*Human Metabolome Database: Diacetyl 
*KEGG: Diacetyl 
*ChemBlink: 2,3-Butanedione 
*Diasetyylin käyttöturvallisuustiedote, Sigma Aldrich, viitattu 30.12.2014.
Liscannorinlahti

**Liscannorinlahti** (; ) on lahti Claren kreivikunnassa Irlannin tasavallan länsirannikolla. Hag's Head toimii pohjoisena rajana pohjoisessa ja Cream Point etelässä. Liscannorin kylä sijaitsee lahden pohjoispuolella, kun taas Lahinch sijaitsee itäisessä päässä.

Joet Derry ja Inagh yhdistyvät Lahinchin golfklubin itäpuolella ja laskevat sitä kautta itse lahteen. Tiet N67 ja R478 myötäilevät lahtea. Cliffs of Moher alkaa Hag's Headilta ja jatkuu pohjoiseen rannikkoa pitkin.

## Maantieteelliset koordinaatit
* Leveysaste: 52° 55' 14" N *(52.921)*
* Pituusaste: 9° 25' 26" W *(-9.424)*
Pyrocumulus

**Pyrocumulus** on täsmentävä nimitys tulipalon tai teollisen polttotapahtuman seurauksena syntyvälle, nousevaan ilmavirtaukseen kehittyneelle kumpupilvelle (). 

Metsä- tai ruohikkopalojen, petrokemiallisen teollisuuden liekityksen ja muun teollisuuspolton ohella nousevan ilmavirtauksen synnyttävä palotapahtuma voi aiheutua tulivuorenpurkauksesta.

Pyrocumulus on monesti harmahtava tai ruskea, koska siinä on muitakin aineita kuin vesipisaroita, muun muassa tuhkaa tai savihiukkasia. Pilvi on tavallisesti voimakkaan pyörteinen, koska sen tuottanut lämmittävä voima on hyvin suuri, monesti suurempi kuin tavallisiin kumpupilviin liittyvä. Suuren nosteen johdosta pilvi pyrkii kasvamaan nopeasti.

Palotapahtuman mukana nousevien epäpuhtauksien johdosta pyrocumuluksen kemiallinen ja fysikaalinen koostumus poikkeaa tavallisen kumpupilven ominaisuuksista, ja turbulenssi pilvessä on voimakasta. Suuressa pyrocumuluksessa voi olla jäätäviä alueita ja ukkosen synnylle välttämättömiä rakeita. Nimenomaan tulivuorenpurkauksiin liittyvä pyrocumulus salamoi herkästi. Pyrocumulus voi kasvaa kuuro- ja ukkospilveksi, cumulonimbukseksi.

## Lähteet

## Aiheesta muualla
Vauréal

**Vauréal** on kaupunki Ranskan Val-d’Oisen departementissa Pariisin metropolialueella. Se kuuluu Cergy-Pontoisen kuntayhtymään. Kaupungissa on arviolta 15 705 asukasta (vuonna 2013) ja sen pinta-ala on 3,46 neliökilometriä.   

## Lähteet

## Aiheesta muualla

* Kaupungin internetsivut
Deep Six (albumi)

__NOTOC__
**Deep Six** on maaliskuussa 1986 julkaistu kokoelmalevy, jolla esiintyi kuusi seattlelaista yhtyettä. Se oli C/Z Recordsin ensimmäinen julkaisu. Levyllä kuultiin ensimmäistä kertaa useita artisteja, joista myöhemmin tuli grunge-musiikin merkkihenkilöitä.

Albumi painettiin uudestaan C/Z Recordsin ja A&M Recordsin yhteisjulkaisuna 6. huhtikuuta 1994.

## Kappaleet

Soundgardenin "Heretic"-kappaleen vaihtoehtoinen versio on saatavilla vuoden 1990 elokuvan *[[Pump Up the Volume]]* soundtrackilla.

## Tekijät
* Chris Hanzsek – tuottaja
* Tina Casale – tuottaja
* Reyza Sageb – alkuperäisen sinisen albumin artwork 
* Charles Peterson – photography 
* Green River – esittäjä 
** Mark Arm – laulu
** Jeff Ament – basso
** Stone Gossard – kitara 
** Bruce Fairweather – kitara 
** Alex Vincent – rummut 
* The Melvins – esittäjä
** King Buzzo – laulu, kitara
** Matt Lukin – basso 
** Dale Crover – rummut 
* Malfunkshun – esittäjä
** Regan Hagar – rummut 
** Kevin Wood – kitara 
** Andrew Wood – laulu, basso 
* Skin Yard – esittäjä 
** Ben McMillan – laulu, saksofoni kappaleessa 11 
** Jack Endino – kitara 
** Daniel House – basso 
** Matt Cameron – rummut 
* Soundgarden – esittäjä 
** Chris Cornell – laulu 
** Hiro Yamamoto – basso 
** Kim Thayil – kitara 
** Scott Sundquist – rummut 
* The U-Men – esittäjä 
** John Bigley – laulu 
** Tom Price – kitara 
** Jim Tillman – basso 
** Charlie Ryan – rummut 

## Aiheesta muualla
* ''Deep Six'' discogs.com -sivustolla
Derry (joki)

**Derry** () on joki Irlannissa. Se saa alkunsa Hacketstownin eteläpuolelta, Wicklow’n kreivikunnasta, ja virtaa kaakkoon Tinahelyyn R747-tien rinnalla.

Tinahelyn eteläpuolella Derry kääntyy jyrkästi ja virtaa lounaaseen Shillelaghin läpi muodostaen ensin Wicklow’n ja Wexfordin kreivikuntien ja myöhemmin Wexfordin ja Carlow’n kreivikuntien rajan. 

Muutamaa kilometriä myöhemmin se laskee Slaneyjokeen.
Massive Luxury Overdose

**Massive Luxury Overdose** on Army of Lovers-yhtyeen toinen studioalbumi, joka julkaistiin vuonna 1991 Euroopassa ja Yhdysvalloissa alkuvuodesta 1992. Se on yhtyeen kaikkien aikojen myydyin studioalbumi. Albumia on myyty Suomessa yli 24 000 kappaletta.

## Kappaleet

### Standardipainos
# Crucified
# Candyman Messiah
# Obsession
# We Stand United
# Say Goodbye to Babylon
# Ride the Bullet (1991 Remix)
# I Cross the Rubicon
# Supernatural (1991 Remix)
# Flying High
# Walking With a Zombie
# My Army of Lovers

### Yhdysvaltain painos
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 

## Lähteet
Anchor (saari)

**Anchor** (maorikielellä *Pukenui*) on saari Uudessa-Seelannissa. Saari sijaitsee noin 2,5 kilometrin päässä Eteläsaaren länsirannasta ja se on osa Fiordlandin kansallispuistoa. Saaren korkein kohta on 417 metrin korkeudella merenpinnan yläpuolella ja sen pinta-ala on 1380 hehtaaria. Saarta käytetään nykyisin suojapaikkana uhanalaisille linnuille, kuten kakapoille, kalliovilistäjille sekä pikkuviherkaijoille.

## Lähteet
Slaney

**Slaney** (iiriksi *Abhainn na Sláine*) on 118 kilometrin mittainen joki Kaakkois-Irlannissa. Se nousee läntiseltä Wicklow Mountainsilta ja virtaa etelään ja sen jälkeen itään Wicklown, Carlow'n ja Wexfordin kreivikuntien läpi ennen yhtymistä Pyhän Yrjön kanaaliin Irlanninmeressä Wexfordin edustalla. Slaneyn estuaari laaja ja matala ja se tunnetaan Wexfordin luonnonsatamana.

Slaneyn varrella sijaitsee muun muassa Stratford-on-Slaney, Baltinglass, Tullow, Bunclody, Enniscorthy sekä Wexford.

## Lähteet

## Aiheesta muualla

* Slaney 
* riverslaney.org
Ilta Leiviskä

**Ilta Leiviskä** (12. marraskuuta 1907 Helsinki – 5. elokuuta 1979 Helsinki) oli suomalainen tanssitaiteilija, koreografi ja musiikkipedagogi. 

Leiviskä opiskeli vuosina 1923–1932 Helsingin musiikkiopistossa (myöhempi Sibelius-Akatemia) tanssia Maggie Gripenbergin johdolla sekä pianonsoittoa. Leiviskä oli sittemmin tanssijana ja koreografina Gripenbergin tanssiesityksissä. Hän valmistui 1920-luvulla Ebeneser-Seminaarista lastentarhanopettajaksi ja työskenteli tässä ammatissa vuoteen 1949, jolloin hänestä tuli Gripenbergin apuopettaja Sibelius-Akatemiassa. Vuodesta 1953 Leiviskä oli itsenäinen musiikkiliikunnan opettaja Akatemiassa sekä omassa tanssikoulussaan. Hän oli myös kuorolausunnan liikunnanohjaaja Helsingin Työväenopistossa vuosina 1941–1951 sekä liikunnan ja teatteritanssin opettaja Lappeenrannan kesäyliopiston teatteriseminaarissa vuosina 1962–1966.

Leiviskän oppitunneilla toimi tavallisesti säestäjänä pianisti Inkeri Simola-Isaksson. Leiviskän opetus sisälsi muun muassa rytmiikkaa, kehon harjoitusta ja koreografioiden harjoittelua usein improvisoidun säestyksen tuella. Simola-Isaksson jatkoi myöhemmin Leiviskän työtä ja myös hänestä tuli arvostettu musiikkipedagogi ja Leiviskän jälkeen yksi suomalaisen musiikkiliikunnan uranuurtajia. Näyttämötanssimisen ja opetuksen lisäksi Leiviskä oli luova koreografi.

Leiviskälle myönnettiin Pro Finlandia -mitali vuonna 1976.

## Lähteet
*Heini Lehmusvaara 2007. Perusrytmistä polyrytmiikkaan. Musiikkiliikuntaoppimateriaali ja sen testaus peruskoulun seitsemännellä luokalla. Jyväskylän yliopisto, Musiikin laitos, pro gradu -tutkielma
*Tomi Forss 2000. Kehorytmiikka Emile Jaques-Dalcrozen eurytmian sovelluksena, oppimisprosessina ja opetusmateriaalina. Jyväskylän yliopisto, pro gradu -tutkielma
*Kuolleita (maksullinen artikkeli) Helsingin Sanomat 5.8.1979, HS Aikakone. Viitattu 13.4.2018.
Rapperswil-Jona Lakers

**Rapperswil-Jona Lakers** (entinen **SC Rapperswil-Jona**) on sveitsiläinen jääkiekkoseura, joka on perustettu vuonna 1945. Se pelaa Sveitsin korkeimmalla sarjatasolla National Leaguessä.

## Joukkue kaudella 2025–2026

### Valmennus & Joukkueenjohto
* **Päävalmentaja:** Johan Lundskog 
* **Apuvalmentaja:** Fabian Gunnarsson 
* **Apuvalmentaja:** Todd Miller 
* **Maalivahtivalmentaja:** Jaakko Valkama  
* **Fysiikkavalmentaja:** Marc Peyer 
* **Huoltopäällikkö:** Andi Vogt 
* **Puheenjohtaja:** Guido Brühwiler 
* **Varapuheenjohtaja:** Konrad Müller 
* **Jääkiekkotoiminnanjohtaja:** Markus Bütler 
* **Toimitusjohtaja:** Claudio Cadonau 
* **Pelaajakehitysjohtaja:** Sven Berger 
* **Joukkueenjohtaja:** Benno Lehmann 

*Lähde: EliteProspects*

## Menestys Sveitsin pääsarjassa

## Lähteet
* Jääkiekkokirja (1993/1994 – 2008/2009)
* KalPa:n uutissivut 

### Viitteet

 
## Aiheesta muualla
* Joukkueen kotisivu
Bann

**Bann** (, ulsterinskotiksi *Bann Wattèr*) on pisin joki Pohjois-Irlannissa kokonaispituudella 129&nbsp;km. Joki virtaa provinssin kaakkoisosasta luoteisrannikolle pysähtyen matkalla valtavaan Lough Neaghiin.

Joki on ollut merkittävässä asemassa Pohjois-Irlannin teollistumisessa, erityisesti koskien puuteollisuutta. Nykyään lohi-ja ankeriaskalastamot ovat joen taloudellisesti tärkeimmät laitokset. Jokea käytetään usein itäisen ja läntisen Pohjois-Irlannin rajana ja se kantaa nimeä "Bann Divine" (Jumalainen Bann). Kaupungit, piirit ja liiketoiminta Bannin länsipuolella nähdään usein köyhempänä kuin sen itäpuolella. Ennen se nähtiin myös poliittisena ja uskonnollisena rajana, katolisten ja nationalistien asuessa enemmän lännessä ja protestanttien sekä unionistien enemmän idässä.

## Ylempi Bann

Ylempi Bann saa alkunsa Mournen vuoristosta Downin kreivikunnasta ja virtaa Lough Neaghiin Banngootin edustalla Armaghin kreivikunnassa. Pätkä on yksi suosituimmista kalastusalueista Euroopassa. Portadownin lähellä se yhtyy Newry Canaliin, joka ennen mahdollisti pääsyn Irlanninmeren eteläosiin.

## Alempi Bann

Alempi Bann virtaa virtaa Lough Neaghista Toomen kohdalta ja virtaa sieltä Atlanttiin johon se yhtyy Portstewartissa. Joki on kanalisoitu vesitie viiden sulun kera 51 kilometrin matkalla. Joki on suosittu vesiurheilujen sekä kalastuksen parissa jonka mahdollistaa vähäinen kauppaliikenne. Se myötäilee pääosin Antrimin ja Londonderryn kreivikuntien rajaa. Sen ainoa kaupallinen satama on Coleraine. Laivat Londonderryn ja Belfastin satamasta siirtävät hiiltä ja romumetallia sitä pitkin.

## Lähteet

## Aiheesta muualla

*Discover Northern Ireland - Ylempi Bann
*Discover Northern Ireland - Alempi Bann
*Waterways Ireland  - Alempi Bann
Ophir Pines-Paz

**Ophir Pines-Paz** (, s. 11. heinäkuuta 1961 Rishon LeZion, Israel) on israelilainen työväenpuoluetta edustanut poliitikko. Hän oli vuonna 2005 sisäministeri ja sen jälkeen vuoteen 2006 tiede-, kulttuuri- ja urheiluministeri. Hän jätti politiikan vuonna 2010.

Pines-Paz oli knessetin jäsen 1996–2010. Hän oli lyhyen aikaa tiede- ja kulttuuriministerinä Ehud Olmertin hallituksessa, mutta erosi vastalauseena Yisrael Beytenu -puolueen ottamiselle hallitukseen, koska pitää kyseistä puoluetta rasistisena. Hän tuli neljänneksi työväenpuolueen puheenjohtajavaaleissa toukokuussa 2007.

## Lähteet
Blackwater

**Blackwater** () on joki Irlannissa, jonka lähde sijaitsee Tyronen kreivikunnassa. Se yhtyy matkalla Lough Neaghiin Derrywarraghin saaren länsipuolella ja se on purjehduskelpoinen aina Magherystä Blackwatertowniin.

Joki jakaa Armaghin ja Tyronen kreivikunnan kuten myös Tyronen ja Monaghanin kreivikunnat. Se virtaa useiden kylien läpi joihin lukeutuu muun muassa Aughnacloy.

## Lähteet
*http://www.culturenorthernireland.org/article.aspx?co=14&ca=15&to=&sca=&articleID=917 

## Aiheesta muualla
Foyle

**Foyle** () on joki luoteisessa Pohjois-Irlannissa. Se saa alkunsa Finn- ja Mourne-jokien yhtyessä Strabanessa Tyronen kreivikunnassa. Sieltä se virtaa kohti Derryn kaupunkia jossa se laskee Lough Foyleen ja lopulta Atlanttiin.

Koska joen yli kulkee kaksi siltaa Derryssä, siellä tehdään paljon itsemurhayrityksiä. Foyle Search and Rescue perustettiin hyväntekeväisyyden ansiosta heinäkuussa 1993 estämään yrityksiä Craigavonin ja Foylen siltojen välillä ja huolehtimaan jälkihoidosta.

## Lähteet

## Aiheesta muualla
Arney

**Arney** on pieni joki Fermanaghin kreivikunnassa Pohjois-Irlannissa. Se virtaa Alemmasta Lough Macneanista Ylempään Lough Erneen. Joen ylittää kuusi siltaa, viisi niistä on kelvollisia autoliikenteelle kun taas yksi sijaitsee yksityisillä mailla joen lähteen kupeessa.

Jokea käyttää usein amatöörikalastajat jotka pyytävät lohta ja taimenta, joessa elää myös runsaasti ahvenia.
Don Schollander

**Donald Arthur (Don) Schollander** (s. 30. huhtikuuta 1946 Charlotte, Pohjois-Carolina) on entinen yhdysvaltalainen uimari ja olympiavoittaja

Don Schollander kasvoi Lake Oswegossa, Oregonissa, ja pääsi uintivalmentaja George Hainesin oppiin Santa Claraan, Kaliforniaan. 

Tokion 1964 olympialaisissa Schollanderista tuli ensimmäinen uimari, joka voitti neljä kultamitalia yksissä olympiakisoissa. Hän voitti 100:n ja 400 metrin vapaauinnin, jälkimmäisen maailmanennätysajalla 4.12,2. Kaksi muuta kultamitalia hän voitti vapaauintiviesteissä, joissa hän ui ankkuriosuuden. Molemmissa viesteissä Yhdysvaltain joukkue teki maailmanennätyksen.

Schollander ui urallaan 16 maailmanennätystä. Vähän ennen Méxicon 1968 olympialaisia hän ui 200 metrin vapaauinnin ME-ajan 1.54,3. Méxicossa Schollander jäi kuitenkin tuossa ensimmäistä kertaa olympiakisojen ohjelmassa olleessa lajissa toiseksi ajalla 1.55,8. Uransa viidennen kultamitalin hän sai 4&nbsp;x&nbsp;200 metrin vapaauintiviestissä, jossa hän ui jälleen neljännen osuuden. Schollander lopetti uintiuransa Méxicon kisoihin.

Schollander valittiin International Swimming Hall of Fameen 1965 eli kesken aktiiviuransa.

## Olympiasaavutukset

* Tokio 1964
** Kultaa 100 metrin vapaauinnissa (aika 53,4)
** Kultaa 400 metrin vapaauinnissa (aika 4.12,2 ME)
** Kultaa 4&nbsp;x&nbsp;100 metrin vapaauintiviestissä (aika 3.33,2 ME)
** Kultaa 4&nbsp;x&nbsp;200 metrin vapaauintiviestissä (aika 7.52,1 ME)
* México 1968
** Kultaa 4&nbsp;x&nbsp;200 metrin vapaauintiviestissä (aika 7.52,33)
** Hopeaa 200 metrin vapaauinnissa (aika 1.55,8)

## Ennätykset

* 200 metrin vapaauinnissa 9 maailmanennätystä, paras aika 1.54,3 (30. elokuuta 1968)
* 400 metrin vapaauinnissa 3 maailmanennätystä, paras aika 4.11,6 (18. elokuuta 1966)
* 4&nbsp;x&nbsp;100 metrin vapaauintiviestissä 3 maailmanennätystä, paras aika 3.32,5 (3. syyskuuta 1968)
* 4&nbsp;x&nbsp;200 metrin vapaauintiviestissä maailmanennätysaika 7.52,1 (12. lokakuuta 1964)

## Lähteet
* 
* 

## Aiheesta muualla
* International Swimming Hall of Fame: Don Schollander
Callan

**Callan** on joki Pohjois-Irlannissa, joka yhtyy Blackwateriin 1,6&nbsp;km ylävirtaan Bond's Bridgeltä. Se on purjehduskelpoinen jollille ja kanooteille 2 kilometriä Fairlwan Bridgelle. Se virtaa pääasiassa etelään Tullynawoodin järveltä, Darkleyn, Keadyn, Tassaghin läpi kohti Armaghia. Yläjuoksu Armaghin lähettyvillä on useita entisiä vesimyllyjä, jotka rakennettiin vesivoiman takia. Joen yli menee myös rautatiesilta Tassaghin kohdalla, joka kerran kantoi rautatielinjaa Armaghista Keadyyn.

## Lähteet
*Culture Northern Ireland 

## Aiheesta muualla
Shalom Simhon

**Shalom Simhon** (, s. 7. joulukuuta 1956 Israel) on israelilainen työväenpuoluetta edustava poliitikko. Hän oli vuoteen 2002 Ariel Sharonin hallituksessa maatalousministeri, vuonna 2005 hän oli ympäristöministeri. Hän oli maatalousministeri Ehud Olmertin hallituksessa 2006–2009 ja Benjamin Netanjahun johtamassa hallituksessa 2009 ensin maatalousministeri ja sitten vuodesta 2011 teollisuusministeri.

Hänet valittiin knessetiin ensimmäisen kerran vuonna 1996.

## Lähteet
Makedonian translitterointi

**Makedonian translitterointi** on makedoniankielisen tekstin esittämistä jollakin muulla muulla kirjaimistolla kuin kyrillisellä. Suomen kielessä makedonian translitterointiin käytetään Suomen Standardisoimisliiton laatimaa SFS 4900 -standardia. Kansainväliseen käyttöön on tarkoitettu Organisation internationale de normalisationin ISO 9 -standardi.

## SFS 4900
SFS 4900 -standardia eli kansallista standardia käytetään kaikessa suomenkielisessä tiedonvälityksessä kuten yksityishenkilöiden välisessä viestinnässä, sanoma- ja aikakauslehdistössä, televisiossa, kaunokirjallisuudessa, yleistajuisessa tietokirjallisuudessa sekä suomenkieliseen kirjallisuuteen keskittyvissä kirjastoissa. SFS 4900 -standardin mukaisesti translitterointua makedoniankielistä tekstiä ei voida mekaanisesti palauttaa takaisin alkuperäiseen kyrilliseen asuunsa.

## ISO 9
ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitterointu teksti voidaan mekaanisesti palauttaa takaisin alkuperäiseen kyrilliseen asuunsa.

## Lähteet
Jokikylä (Pyhäjärvi)

**Jokikylä** on noin 350 asukkaan kylä Pyhäjoen varrella Pyhäjärven pohjoisosassa. Kylä sijaitsee noin 70 kilometrin päässä Iisalmesta ja Ylivieskasta. Kylän asutus on keskittynyt lähinnä Pyhäjokivarteen.

Alueella sijaitsee muun muassa Jokikylän koulu sekä lakkautettu Ruhkalan koulu. 

Vesikoskessa Pyhäjoessa toimii Koskienergian omistama Vesikosken voimalaitos. Aiemmin samalla paikalla on toiminut Vesikosken ruukki. 

## Lähteet

## Aiheesta muualla
* http://www.pyhajarvi.fi/jokikyla-ruhkala/
Akrostikon

**Akrostikon** on lyriikkaan liittyvä termi, jolla yleensä tarkoitetaan runoa, jonka säkeiden tai säkeistöjen alkukirjaimet muodostavat aakkosellisen kokonaisuuden. 

Esimerkiksi jotkin Raamatun psalmeista ovat akrostikoneja, eli ns. alfabeettisia psalmeja (mm. Psalmit 9, 10, 25, 34, 37, 111, 112, 119, 145), eli jokainen jae alkaa heprealaisten aakkosten eri kirjaimella, aakkosellisessa järjestyksessä, lukuun ottamatta muutamaa poikkeusta, jossa jokin kirjain ei ole esimerkiksi soveltunut luontevasti runon kulkuun, tai joidenkin kirjainten paikka on samoista syistä vaihdettu. 

Akrostikon voi muodostaa muutakin kuin aakkoset, esimerkiksi Alankomaiden kansallislaulu Wilhelmus van Nassouwe, jonka 15 säkeistön alkukirjaimet muodostavat nimen Willem van Nazzov, joka on Vilhelm Nassaulaisen yksi kirjoitusmuoto.

Vladimir Nabokovin novellin "Vanen sisarukset" viimeisen kappaleen sanojen alkukirjaimista muodostuu kuolleiden sisarusten viesti haudan takaa.

## Lähteet

## Aiheesta muualla
Animatismi

**Animatismi** ( "sielullistaminen") eli **luonnon elollistaminen** on alun perin englantilaisen Robert R. Marettin esittämä uskontotieteellinen käsite. Se merkitsee luonnon elollistamista ilman että kuvitteluun liittyy käsitystä ilmiöiden sieluista. Animatismi tarkoittaa tapaa selittää kaikki ympärillä oleva eläväksi. Tutkimushistoriaan kuuluvalla termillä tarkoitetaan toisinaan havaittavaa taipumusta hahmottaa elottomat esineet ja persoonattomat ilmiöt tunteviksi, tahtoviksi ja toimiviksi, ilman että tähän hahmottamiseen välttämättä liittyisi kuvitelmaa selväpiirteisestä persoonasta tai sielusta. Kun ankaran ukonilman aikana tuumimme, "mihinkähän se iskee", niin itse asiassa 'se' sisältää mielteen toimivasta ja tahtovasta ilmiöstä, vaikkemme varsinaisesti omaa mitään käsitystä esimerkiksi ukkosen jumalasta.  Esimerkiksi suomalais-ugrilaisten kansojen luonnonuskonnossa taivas, vesi, maa, tähdet ja luontokappaleet ovat eläviä jumalia, joille on uhrattu eläimiä toimeentulon turvaamiseksi.

Uskonnon alkuperäisteorioissa animatistisia mielteitä on haluttu pitää yhtenä alkukantaisen ajattelun ja tuntemistavan perusmuotona, joka uskonnon kehityksessä olisi edeltänyt animismia. Tähän viittaa animatismin toinen nimitys **preanimismi**. Sen mukaan esimerkiksi elolliseksi ja toimivaksi koettu taivas olisi vanhempi kuvitelma kuin taivaan jumala.

## Katso myös
* Animismi

## Lähteet
* Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .

### Viitteet
Zevulun Orlev

**Zevulun Orlev** (; s. 9. marraskuuta 1945 Rehovot, Israel) on israelilainen poliitikko ja Kansallisen uskontopuolueen puheenjohtaja. 

Orlev valittiin knessetiin ensimmäisen kerran vuonna 1999. 2003–2004 hän oli hyvinvointi- ja sosiaaliministeri Ariel Sharonin toiseen hallituksessa. Orlev oli usein eri linjoilla talouspolitiikassa silloisen valtiovarainministeri Benjamin Netanjahun kanssa.

Orlev on naimisissa ja hänellä on neljä lasta.

## Lähteet
Lyykylänjärvi

**Lyykylänjärvi**, myös *Lyykylä* tai *Lyykkylä*, oli kylä entisessä Viipurin maalaiskunnassa Venäjällä, Suomen Neuvostoliitolle luovuttamalla alueella. Lyykylänjärvi sijaitsi Viipurin maalaiskunan itäosassa Lyykylänjärven ja Näätälänjärven eteläpään ympäristössä. Sen naapurikyliä olivat Kurikkala, Näätälä, Nikoskela, Repola–Lyykylä ja Mannikkala. Nykyisin kylän alueella ei ole juuri asutusta, lukuun ottamatta pientä Ozernojen asutusta Lyykylänjärven etelärannalla.

## Asutus ja elinkeinot
Lyykylänjärvellä oli 355 asukasta vuonna 1937. Kylän etelärajaa pitkin kulki kantatie 62 Viipurista Rautuun. Asutus oli keskittynyt Lyykylänjärven rannoille ja Rauduntien varteen. Rajaharjun alue, joka sijaitsi kylän "jatkona" Rauduntien varressa, luettiin toisinaan osaksi Lyykylää, vaikka se olikin virallisesti osa Näätälää. Lyykylänjärven väestö työskenteli pääasiassa maatalouden parissa. Vuonna 1937 kylässä oli 2 420 ha metsää, 491 ha peltoa ja 66 ha niittyä. Urheiluseura Lyykylän Visa perustettiin vuonna 1931.

Suurin osa Lyykylänjärvestä kuului Lyykylän koulupiiriin, johon kuului myös Kähärin kylä. Lyykylänjärven itäosa kuului Rajaharjun koulupiiriin, jonka koulu sijaitsi Näätälän kylän eteläosassa. Lyykylän koulurakennus ei ollut Viipurin maalaiskunnan omistuksessa vaan sen omisti Hackman & Co. Vuonna 1939 Lyykylän kansakoulussa oli kaksi opettajaa ja 33 oppilasta.

## Historia
Lyykylänjärven väestö joutui evakkoon talvisodan aikana ja Moskovan rauhassa kylä jäi Neuvostoliitolle. Kun alue jatkosodassa vallattiin takaisin, pääsi väestö palaamaan koteihinsa. Vuonna 1944 asukkaat joutuivat lähtemään kuitenkin uudelleen evakkoon.

## Lähteet
*

### Viitteet
Felipe Muñoz

**Felipe Muñoz** (s. 3. helmikuuta 1951) on entinen meksikolainen uimari ja olympiavoittaja

17-vuotias Felipe Muñoz ui Méxicon 1968 olympialaisissa 200 metrin rintauinnin alkuerien nopeimman ajan 2.31,1. Finaalin puolimatkassa hän oli vasta neljäntenä mutta nousi jälkipuoliskolla voittoon ajalla 2.28,7. Se oli isäntämaa Meksikon ensimmäinen kultamitali noissa kisoissa. Neljä vuotta myöhemmin Muñoz sijoittui Münchenin olympialaisissa samalla matkalla viidenneksi.

Muñoz valittiin International Swimming Hall of Fameen 1991. Hänen valmentajansa oli yhdysvaltalainen Ron Johnson.

## Saavutukset
* Olympiakultaa 200 metrin rintauinnissa Méxicossa 1968 (aika 2.28,7)
* Olympiakisoissa viides 200 metrin rintauinnissa Münchenissä 1972 (aika 2.26,44)

## Lähteet
* 
* 

## Aiheesta muualla
* International Swimming Hall of Fame: Felipe Muñoz
Carl Robie

**Carl Robie** (12. toukokuuta 1945 – 30. marraskuuta 2011) oli yhdysvaltalainen uimari ja olympiavoittaja

Carl Robie oli parhaimmillaan 200 metrin perhosuinnissa. Hän paransi 1960-luvun alussa neljä kertaa lajin maailmanennätystä. Ennen Tokion 1964 olympialaisia hän oli menettänyt ennätyksen Australian Kevin Berrylle, joka Tokiossa paransi ennätystään ja jätti Robien hopealle. Toisessa lajissaan, 400 metrin sekauinnissa Robie sijoittui neljänneksi. 

Méxicon 1968 olympialaisissa Robie voitti kultaa 200 metrin perhosuinnissa. Finaalissa viimeiseksi jäi suurin odotuksin kisoihin tullut, matkan maailmanennätyksen uinut Mark Spitz.

Robie valittiin International Swimming Hall of Fameen vuonna 1976.

## Saavutukset
* Olympiakultaa 200 metrin perhosuinnissa Méxicossa 1968 (aika 2.08,7)
* Olympiahopeaa 200 metrin perhosuinnissa Tokiossa 1964 (aika 2.07,5)
* Olympiakisoissa neljäs 400 metrin sekauinnissa Tokiossa 1964 (aika 4.51,4)
* 4 maailmanennätystä 200 metrin perhosuinnissa, paras ennätysaika 2.08,2 (1963)

## Lähteet
* 
* 

### Viitteet

## Aiheesta muualla
* International Swimming Hall of Fame: Carl Robie
Syyshortensia

**Syyshortensia** (*Hydrangea paniculata* 'Grandiflora') on japaninhortensian lajike, joka on suosittu koristepensas. Japaninhortensia (*Hydrangea paniculata*) on kotoisin alun perin Aasian itäosista.

Syyshortensia on pystykasvuinen pensas tai pikkupuu. Lehdet ovat 5–12 cm pitkät, soikeat ja hammaslaitaiset. Kukinto on 15–30 cm pitkä. Lähes kaikki kukat ovat neuvottomia. Väriltään ne ovat aluksi valkoisia, mutta muuttuvat myöhemmin punertaviksi ja lopulta ruskeiksi säilyen pensaassa kiinni pitkälle talveen.

Kasvupaikkavaatimuksiltaan syyshortensia menestyy aurinkoisella tai puolivarjoisella paikalla ravinteikkaassa maaperässä. Sitä voidaan pitää matalana leikkaamalla vuosiversoja keväällä, jättäen niihin 2–3 silmuparia. Yksittäisistä kukinnoista kehittyy tällöin myös kookkaampia. Syyshortensiaa voidaan talvenkestävyytensä vuoksi kasvattaa pohjoisempana kuin monia muita hortensioita. Suomessa se menestyy maan etelä- ja keskiosissa.

## Lähteet
* 

## Aiheesta muualla
* Suomen Lajitietokeskus: Syyshortensia – ''Hydrangea paniculata'' 'Grandiflora'
Rapperswil

**Rapperswil** tarkoittaa seuraavia:

* Rapperswil, entinen kunta ja nykyinen taajama Rapperswil-Jonan kunnassa, Sveitsissä
* Rapperswil, kunta Bernin kantonissa, Sveitsissä.

## Katso myös
Aihepiiriin liittyvät myös seuraavat:

* Rapperswil-Jona, kaupunki St. Gallenin kantonissa, Sveitsissä
* Rapperswil-Jona Lakers, jääkiekkojoukkue Rapperswil-Jonan kaupungista.
Melvinsin diskografia

Melvins on yhdysvaltalainen rock/metalli-yhtye. Huomaa, että heidän diskografiansa sisältää paljon harvinaisuuksia ja rajoitettuja painoksia, joita ei ole mainittu täällä.

## Albumit ja EP:t

### Kokopitkät albumit

### EP:t

### Livealbumit

### Kokoelmat

## Singlet

## DVD/VHS

### Musiikkivideot
Leukippos (mytologia)

**Leukippos** (, ) oli kreikkalaisessa mytologiassa Periereen ja Gorgofonen poika ja Messenian kuningas. Vaimonsa Filodiken kanssa heillä oli tyttäret Foibe ja Hilaeira – joidenkin lähteiden mukaan myös Arsinoe.

Leukippos lupasi tyttärensä vaimoiksi Idakselle ja Lynkeukselle, mutta Kastor ja Polydeukes ryöstivät morsiamet. Tällöin sulhaset tarttuivat aseisiin hakeakseen neitonsa takaisin, ja seuranneessa taistelussa Lynkeus ja Kastor saavat surmansa. Lisäksi yleensä kerrotaan Zeuksen lyöneen Idaksen salamallaan. Polydeukes luopuu tämän jälkeen kuolemattomuudestaan voidakseen vaihtaa paikkaa vuorotellen veljensä kanssa.

## Muita samannimisiä mytologian hahmoja
* Thespiadi, Herakleen ja Eurytelen poika
* Hippokoonin poika, joka osallistui Kalydonin metsäkarjun metsästykseen.
* Lamproksen ja Galateian tytär, jonka Leto muutti pojaksi.
* Oinomaoksen poika, joka rakastui Dafneen, ja tämän vältettyä miesseuraa, pukeutui naiseksi voidakseen ystävystyä tämän kanssa.
* Pomandroksen ja Tanagran poika
* Thurimakhoksen, Sikyonin kuninkaan, poika
* Ksanthioksen poika, joka rakastui omaan sisareensa ja tappoi vahingossa oman isänsä.

## Lähteet
Viimeinen kuningaskunta

**Viimeinen kuningaskunta** () on Bernard Cornwellin vuonna 2004 ilmestynyt historiallinen romaani, joka on ensimmäinen osa *Uhtred*-kirjasarjaa. 

Romaanin päähenkilö Uhtred on 800-luvulla elävä englantilainen poika, joka jää orvoksi 10-vuotiaana. Tanskalaiset ottavat hänet hoiviinsa ja opettavat viikinkien tavoille. Uhtredin elämä näyttää kietoutuvan yhteen Wessexin kuningas Alfred Suuren kanssa. Wessex on ainoa jäljellä oleva englantilainen kuningaskunta, joka pitää puoliaan tanskalaisten hyökkäyksiä vastaan.

*Uhtred*-kirjasarjaan perustuu televisiosarja *[[The Last Kingdom]]* (2015–2022).

## Lähteet
Moskovan Metro-2

**Metro-2** on kaupunkitarina salaisesta metroverkostosta, jonka väitetään sijaitsevan Moskovan alla. Huhun mukaan Metro-2:n rakentaminen olisi aloitettu Josif Stalinin valtakaudella, ja sen käyttöön ottamisen sanotaan tapahtuneen vuonna 1967.

## Verkko ja kalusto

Huhujen mukaan Metro-2:n linjasto on jopa julkista metroverkkoa pidempi. Metro-2:ssa kerrotaan olevan neljä linjaa, jotka sijaitsevat seitsemän kerrosta maanpinnan alapuolella. Verkoston sanotaan yhdistävän Moskovassa ja sen läheisyydessä sijaitsevia, kansallisesti tärkeitä paikkoja kuten Kremliä, Lubjankaa ja hallituksen lentokenttää (Vnukovo-2). Joidenkin lähteiden mukaan linja kulkee myös Ramenkissa sijaitsevaan valtaisaan bunkkeriin, johon ydinsotatilanteessa voisi majoittaa yli 15 000 henkeä jopa 30 vuoden ajaksi. Moskovan entisen pormestarin Gavriil Popovin mukaan Ramenkissa on kuitenkin vain metron huoltovarikko.

Metro-2:n kerrotaan saaneen 1980-luvulla laajennuksen, jossa siihen olisi rakennettu yhteys Kremlistä 56 kilometriä etelään Voronovossa sijaitsevaan komentobunkkeriin.

Metro-2:n radat eivät olisi sähköistettyjä, vaan ne olisi suunniteltu akku- tai dieselkäyttöisten junien käyttöön. Kiskojen myös sanotaan olevan betoniin upotettuja, joten tunneleissa voisi ajaa myös pikkubusseilla.

## Mahdolliset todisteet

Erään lähteen mukaan kaikki Metro-2:sta saatavilla oleva tieto on spekulaatiota, jonka tueksi ei ole esitetty asiakirjalähteitä tai valokuvia. Metro-2:sta ovat kertoneet ihmiset, jotka ovat sanoneet olleensa rakentamassa sitä tai jotka ovat löytäneet sen osia sattumalta urbaanin löytöretkeilyn yhteydessä. Luotettavat todisteet verkoston olemassaolosta kuitenkin puuttuvat.

Vuonna 1991 Yhdysvaltain puolustusministeriö julkaisi raportin poliittisen ilmaston muutoksesta. Sen mukaan neuvostoliittolaiset ovat rakentaneet syvällä kulkevan metroverkoston Moskovaan, joka vie kaupungin ulkopuolelle. Eri laitoksia yhdistää toisiinsa maanalainen linjaverkko, jonka kautta johtajisto voidaan evakuoida nopeasti ja turvallisesti. Lisäksi viime vuosina useampikin entinen neuvostovirkailija on vahvistanut, että jotakin Metro-2:n tapaista löytyy maan alta.

Urbaania löytöretkeilya harrastavan Diggers of the Underground Planet -ryhmä väitti löytäneensä sattumalta erään verkoston sisäänkäynneistä vuonna 1994.

## Vaikutus

Populaarikulttuurissa Metro-2 on esiintynyt esimerkiksi ** -kirjoissa ja -videopeleissä.

## Katso myös
* Riian metro, neuvostoaikainen rakentamatta jäänyt metroverkko

## Lähteet
* 
* 

### Viitteet

## Aiheesta muualla

* Aiheeseen liittyvä artikkeli (venäjäksi) 
* Yksityiskohtainen analyysi verkostosta (venäjäksi)
* GlobalSecurity.org:n artikkeli (englanniksi)
* BBC-uutisten artikkeli (englanniksi)
* Verkkosivusto Metro-2:sta (venäjäksi)
* Verkoston oletettu kartta (venäjäksi)
Vanessa Vandy

**Vanessa Isabelle Vandy** (s. 14. toukokuuta 1989 Auckland, Uusi-Seelanti) on suomalainen elokuvaohjaaja, -kuvaaja ja entinen seiväshyppääjä. Vandyllä on Suomen ja Uuden-Seelannin kaksoiskansalaisuus.
__NOTOC__
## Elokuva-ura
Vandy on elokuvaohjaaja ja -kuvaaja. Hän on erikoistunut mainosvideoihin ja lyhytelokuviin. Hänen lyhytelokuvansa *Farewell* pääsi mukaan finalistina OneScreen elokuvafestivaaliin 2017 .

## Urheilu-ura
Vanessa Vandy edusti Vasa Idrottssällskapia. Kalevan kisoista hänellä on kultaa Tampereelta 2008 ja hopeaa Lappeenrannasta 2007. Sisäratojen SM-kilpailuista hänellä on kultaa Joensuusta 2008 sekä hopeaa Rovaniemeltä 2007 ja Mustasaaresta 2009. Suomi–Ruotsi-maaottelussa 2007 hän voitti lajinsa silloisella ennätyksellään 430 cm.

19-vuotiaiden EM-kilpailuissa 2007 hän sijoittui seitsemänneksi. Nuorten MM-kisoissa 2008 hän sen sijaan sijoittui kuudenneksi tuloksella 420 cm. Heinäkuussa 2008 Vandy voitti SM-kilpailut Tampereella tuloksella 430 cm ja samalla varmisti itselleen paikan Pekingin olympialaisiin. Pekingin olympialaisten karsinnassa hän hyppäsi tuloksen 400 cm eikä selviytynyt loppukilpailuun.

Lapuan Eliittikisoissa 2009 Vandy paransi omaa ennätystään 5 cm hypäten vähän aikaa Suomen ennätyksenäkin olleen 436 cm. Samassa kilpailussa myös Minna Nikkanen paransi Suomen ennätystä lopullisiin lukemiin 445 cm. Halliennätyksensä 430 cm hän hyppäsi Joensuussa SM-hallikisoissa 2008 voittaessaan SM-kultaa uudella sisäratojen Suomen ennätyksellä.

Vuonna 2009 Vandy voitti alle 23-vuotiaiden EM-kilpailuissa Kaunasissa pronssia tuloksella 435&nbsp;cm.

Vuoden 2011 alussa Vandy ilmoitti lopettavansa seiväshyppyuransa polvivaivojen takia ja keskittyvänsä musiikkiin.

## Lähteet
*  
* 
* 

### Viitteet

## Aiheesta muualla
* http://www.vanessavandy.com/
Norjan teknis-luonnontieteellinen yliopisto

**Norjan teknis-luonnontieteellinen yliopisto** () on Trondheimissa sijaitseva Norjan suurin yliopisto, joka kantaa päävastuun maan teknillisestä korkeakouluopetuksesta. Yliopistossa voi opiskella teknillisten aineiden lisäksi muun muassa yhteiskuntatieteitä, humanistisia tieteitä, arkkitehtuuria, lääketieteitä ja luonnontieteitä.

Oppilaitoksessa on yhdeksän tiedekuntaa, joissa on 55 laitosta.  Yliopiston päätoimipaikka on Trondheimissa (jossa on 11 kampusta) ja sivukampukset Ålesundissa ja Gjøvikissä. Vuonna 2022 NTNU:n verkkosivu ilmoitti opiskelijamääräksi noin 42 000 ja henkilökunnan suuruudeksi 9 000. Yliopiston vuosibudjetti oli 9,4 miljardia Norjan kruunua.

Kiinalainen ARWU-yliopistoranking arvioi NTNU:n tieteellisten näyttöjen perusteella maailman huippuyliopistojen listan sijaluokkaan 101-150.

## Historia
Yliopiston historia alkaa vuodesta 1870, jolloin Trondheimin teknillinen opettajakoulutus alkoi. Vuonna 1910 se osaltaan muodosti tuolloin perustetun Norjan teknillisen korkeakoulun.

Nykyinen teknis-luonnontieteellinen yliopisto perustettiin 1996, jolloin Norjan teknillinen korkeakoulu (NTH), *Allmenvitenskapelige høgskole* (AVH), Lääketieteellinen tiedekunta (*Det medisinske fakultet (DMF)*), Trondheimin taideakatemia (*Kunstakademiet i Trondheim*) ja Trondheimin konservatorio liittyivät yhteen. Aikaisemmin muut yksiköt AVH:ta lukuun ottamatta muodostivat löyhemmin yhteenliittyneen Trondheimin yliopiston.

## Lähteet

## Aiheesta muualla

* Norjan teknis-luonnontieteellisen yliopiston kotisivut
Pernajanlahti

**Pernajanlahti** () on noin 20 kilometriä pitkä merenlahti Suomenlahden pohjoisrannikolla Loviisan kaupungissa, entisen Pernajan kunnan alueella. Pernajan kirkonkylä sijaitsee lahden itärannalla. Lahti kuuluu Natura 2000 -alueisiin. Se on suojattu myös Ramsarin sopimuksen piirissä.

Pernajanlahti on Suomen etelärannikon pisimpiä merenlahtia, jossa veden suolapitoisuus vaihtelee pohjukan lähes nollasta viiteen promilleen ulkomerelle päin mentäessä. Se on kansainvälisesti arvokas lintuvesi ja tärkeä lintujen muutonaikainen levähdyspaikka. Pernajanlahden pohjukkaan laskee Koskenkylänjoki.

Pernajanlahden strategisen sijainnin vuoksi venäläiset rakensivat vuonna 1713 sen pohjukassa sijaitsevaan saareen Ryssön linnoituksen.

## Aiheesta muualla

*www.ymparisto.fi
Virolahti (lahti)

**Virolahti** (Rautalanselkä, Виролахти) on merenlahti Suomenlahden pohjoisrannikolla Suomen ja Venäjän rajalla. Lahti on noin 10 km pitkä. Suomen puoleinen osa kuuluu Virolahden kuntaan ja Venäjän puoleinen osa Viipurin piirin Tienhaaran kuntaan. Virolahden kirkonkylä sijaitsee lahden länsirannalla ja kunnan keskustaajama Virojoki lahden pohjukassa, missä Virojoki virtaa lahteen. Lahtea rajoittavat idässä Paation ja Laitsalmen saaret, jotka sijaitsevat Venäjän puolella.

Virolahden länsirannalla sijaitseva Kirkon-Vilkkiläntura on arvokas vesilintujen muutonaikainen levähdysalue, joka kuuluu Natura 2000 -alueisiin. Arktisilla alueilla pesivien lintujen muuttoreitti kulkee Virolahden kautta, ja se onkin suosittu arktikan tarkkailupaikka.
Al-Tin

**Al-Tin** (, ) on Koraanin 95. suura. Se sisältää 8 säettä. 

## Teksti
Suura kuuluu Ahsen-Bören suomennoksen mukaan seuraavasti:  

# Kautta viikunapuun ja oliivin, 
# kautta Siinain vuoren 
# ja tämän pyhitetyn kaupungin. 
# Totisesti Me loimme ihmisen parhaaseen muotoonsa, 
# mutta Me kyllä alennammekin hänet alhaista alemmaksi, 
# lukuun ottamatta niitä, jotka uskovat ja hyvää tekevät; niitä odottaa ehtymätön palkka. 
# Mikä siis saa sinut pitämään tulevaa tuomiota valheena? 
# Eikö Jumala ole tuomareista parhain?

## Sisältö
Suura alkaa valaformulalla, missä mainitaan "Siinain vuori" ja "tämä pyhitetty kaupunki" (toisessa käännöksessä "tämä suojattu seutu"). Jaakko Hämeen-Anttilan mukaan ilmaisut rinnastavat toisiinsa Mooseksen ja Muhammedin, mutta suura itse ei kerro, mihin pyhitetyllä kaupungilla viitataan.  Lyhyt mieteruno muistuttaa Viimeisestä tuomiosta ja ihmisten jakamisesta Helvettiin ja Paratiisiin. Valaformulassa mainitut viikunapuu ja oliivi eivät kasva Arabian niemimaalla, mutta kylläkin Palestiinassa ja Syyriassa.   

## Lähteet

* 
* 

### Viitteet
Ykspää

**Ykspää** () oli kylä ja rautatiepysäkki entisessä Viipurin maalaiskunnassa Suomen Neuvostoliitolle luovuttamalla alueella. Nykyisin kylä luetaan osaksi Tienhaaran taajamaa. Ykspää sijaitsi Viipurin maalaiskunnan länsiosassa ja se käsitti alueen Viipurin kaupungin ja Vahvialan kunnan välistä. Sen naapurikyliä olivat Rääsiälä, Kaukola ja Rapattila Viipurin maalaiskunnan alueella sekä Hovinmaa Vahvialan puolella. 

## Asutus ja elinkeinot
Ykspään halki kulkivat valtatie 13 ja Riihimäki–Pietari-rata, jonka varrella oli Ykspään pysäkki. Kylän etelärajalla virtasi Rakkolanjoki. Vuonna 1937 kylässä oli 174 asukasta. Kylässä toimi M. Niemisen omistama kauppa.  Ykspään pääosa kuului Merijoen koulupiiriin, jonka koulu sijaitsi Suur-Merijoella. Muu osa Ykspäästä kuului Kaukolan koulupiiriin, jonka koulu sijaitsi Kaukolan kylässä. 

Vuonna 1937 Ykspään kylässä oli 379 ha metsää, 301 ha peltoa ja 3 ha niittyä. Ykspäässä oli myös teollisuutta. Suurin teollisuuslaitos oli vuonna 1938 perustettu Ykspään Lastu Oy:n lastuvillatehdas. Aikaisemmin kylässä oli toiminut Ykspään Kartano Oy:n puuhiomo.

Vuoden 1930 väestönlaskennassa Ykspäässä oli 2 148 asukasta, joista 2 095 oli suomenkielisiä, 14 ruotsinkielisiä ja 39 muunkielisiä.

## Historia

Osa Ykspäästä liitettiin Viipurin esikaupunkien mukana maalaiskunnasta Viipurin kaupunkiin vuonna 1933. Vielä samana vuonna Viipurin kaupunki teki valtioneuvostolle aloitteen lisäalueiden liittämisestä maalaiskunnasta kaupunkiin. Näihin alueisiin kuului myös pääosa Ykspään kylästä. Maalaiskunta vastusti esitystä ja teki oman aloitteen, jossa se esitti kaupunkiin liitetyt osat Ykspäästä, Naulasaaresta ja Haankylästä liitettäisiin takaisin maalaiskunnan yhteyteen. Vuonna 1938 valtioneuvosto teki päätöksen aluemuutoksista kaupungin ja maalaiskunnan välillä, jolloin mm. Ykspään kaupunkiin liitetyt 27 tilaa siirrettiin takaisin maalaiskuntaan kuuluviksi.

Talvisodassa taistelut eivät ulottuneet Viipurin maalaiskunnan länsiosaan asti, mutta Moskovan rauhansopimuksen perusteella myös Ykspää oli luovutettava Neuvostoliitolle. Kylän väestö oli evakuoitu jo sodan aikana Keski-Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Codfish (saari)

**Codfish** (maorikielellä *Whenua Hou*) on pieni saari (14 km²) Uudessa-Seelannissa Stewartinsaaren länsipuolella. Saaren korkein kohta on 249 metrin korkeudella merenpinnan yläpuolella. Englanninkielinen nimi viittaa alkuperäislajistoon kuuluvaan hieta-ahveneen, jota alueella kalastetaan kaupallisissa tarkoituksissa.

## Historia
Historiallisesti saarta ovat asuttaneet maorit sekä siellä on sijainnut hylkeenpyytäjäyhdyskunta vuosien 1800–1850 aikana. Vuodesta 1898 alkaen saarella harjoitettiin maanviljelystä, mutta viljely-yritys epäonnistui, ja vuonna 1915 saari sai *scenic reserve* -suojelustatuksen.

## Luonto
Saari julistettiin ylemmän statuksen luonnonsuojelualueeksi 1986 ja se on toiminut tärkeänä kakapojen elvyttämistoimenpiteiden keskuksena vuodesta 1987. Ennakoivina toimenpiteinä saarelta poistettiin suojelutoimia uhkaavat vieraslajit, kuten rotat, kettukusut sekä vekaluhtakanat. Lähes kaikki uhanalaiset kakapot elävät Codfishilla tai Anchorilla. Muita saarella eläviä uhanalaisia eläimiä ovat kaka, kruunuviherkaija, uudenseelanninviherkaija, mohua ja uudenseelanninkerttunen. Tämän lisäksi saaren rannikolla pesii keltasilmäpingviiniyhdyskuntia sekä vuonopingviinejä. Saarelle on sijoitettu myös uhanalaisia uudenseelanninlepakkoja. Kasvisto koostuu podokarpusmetsiköistä.

Saarta hoitaa New Zealand Department of Conservation, jonka työntekijöillä on vapaaehtoisten luonnonsuojelijoiden lisäksi maihinnousulupa saarelle. Saaren koillispuolella on helikopterien laskeutumisalue, jonka kautta liikenne saarelle tapahtuu. Saari on suljettu vierailijoilta ja matkailijoilta.

## Lähteet

## Aiheesta muualla
Faliráki

**Faliráki** (; ) on Kreikan kylä, joka sijaitsee Ródoksen saarella ja kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Se kuului aiemmin Kallithéan kuntaan ja vuodesta 2011 lähtien Ródoksen kunnan Kallithéan kunnallisyksikköön. Kylä on osa Kalythiéksen kaupunkiyhdyskuntaa. Kylän väkiluku on 1&nbsp;996 (vuonna 2011).

Faliráki sijaitsee Ródoksen koillisosassa saaren itärannikolla. Kylässä on noin kuusi kilometriä pitkä hiekkaranta. Falirákin vesipuisto on Euroopan suurin.

## Lähteet

## Aiheesta muualla

* Falirákin matkaopas  
* Falirákin vesipuisto